AIŠKINAMASIS RAŠTAS

Dėl pritarimo Molėtų rajono savivaldybės dalyvavimui projekte ir jungtinės veiklos (partnerystės) sutarties pasirašymui

1. **Parengto tarybos sprendimo projekto tikslai ir uždaviniai:**

Į Molėtų rajono savivaldybę kreipėsi viešoji įstaiga universalus daugiafunkcis centras „Kaimynystės namai“ su prašymu dėl partnerystės projekte „Sveikatingumo infrastruktūros aktyviam poilsiui ir turiningam laisvalaikiui sukūrimas Balninkuose“ (toliau – projektas).

Šio tarybos sprendimo projekto tikslas yra pritarti Molėtų rajono savivaldybės administracijos dalyvavimui projekte, planuojamam įgyvendinti pagal Molėtų rajono vietos veiklos grupės „Keisdamiesi keičiame“ vietos plėtros strategijos „Molėtų rajono VVG teritorijos vietos plėtros strategija 2014-2020 m.“ 1 prioriteto „Socialinės ekonomikos ir bendradarbiavimo vystymas“ priemonę Nr. LEADER-19.2-SAVA-5 „Kaimo gyventojams skirtų pagrindinių vietos paslaugų ir susijusios infrastruktūros gerinimas“, partnerio teisėmis.

Projekto tikslas gerinti teikiamų paslaugų kokybę, plėsti jų spektrą sukuriant sveikatingumo infrastruktūrą Balninkuose. Bus sudarytos palankios sąlygas senyvo amžiaus asmenų ir asmenų su negalia fizinės, dvasinės, psichinės sveikatos bei psichologinės, socialinės gerovės tausojimui ir stiprinimui. Planuojama įrengti tris erdves aktyviam laisvalaikiui ir poilsiui: sodininkystės, treniruoklių ir relaksacijos; įsigyti pritaikytus senjorams ir neįgaliesiems treniruoklius ir šiltnamį.

Paraiška turi būti pateikta Molėtų rajono vietos veiklos grupei „Keisdamiesi keičiame“ iki 2024 m. vasario 29 d. .

Molėtų rajono savivaldybės vardu sudaromų sutarčių pasirašymo tvarkos aprašo, patvirtinto Molėtų rajono savivaldybės tarybos 2009 m. sausio 29 d. sprendimu Nr. B1-9 „Dėl Molėtų rajono savivaldybės vardu sudaromų sutarčių pasirašymo tvarkos aprašo patvirtinimo“, 8.1, 9.1 papunkčiais, yra būtinas išankstinis savivaldybės tarybos pritarimas sutarties sudarymui pagal pateiktą sutarties projektą.

Sprendimo uždaviniai: priimti sprendimą įsipareigoti prisidėti prie projekto 4,2472 proc. bet ne daugiau kaip 4000 Eur. sumą ir tarp pareiškėjo ir projekto partnerio sudaryti partnerystės sutartį, kurioje turi būti nustatytos tarpusavio teisės, lėšų pasiskirstymas, vykdomos veiklos, pareigos ir atsakomybės įgyvendinant projektą.

1. **Siūlomos teisinio reguliavimo nuostatos:**

Teisinio reguliavimo nuostatos nenustatomos.

1. **Laukiami rezultatai:**

Projekto metu planuojama įrengti tris erdves aktyviam laisvalaikiui ir poilsiui: sodininkystės, treniruoklių, relaksacijos ir sukurti ne mažiau kaip 2 darbo vietas (aplinkos priežiūros darbininko ir užimtumo specialisto.

1. **Lėšų poreikis ir jų šaltiniai:**

Planuojama bendra projekto preliminari vertė – 94 179,39 Eur., iš jų ES fondų investicijų lėšos – 89 470,42 Eur, pareiškėjo lėšų dalis – 708,97 Eur. (0,7528 proc.), Molėtų rajono savivaldybės administracijos lėšų dalis - 4000 Eur. (4,2472 proc.)

**5. Kiti sprendimui priimti reikalingi pagrindimai, skaičiavimai ar paaiškinimai.**

Nėra.